**Dyddiad cyhoeddi:** 23ain Chwefror 2024

**Cais Rhyddid Gwybodaeth** 36/24

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**O dan y Ddeddf Rhyddid Gwybodaeth, darparwch yr wybodaeth ganlynol:**

1. **Enw unrhyw nawdd balchder mae TrC wedi’i wneud yng Nghymru ers 2019 hyd heddiw, ac unrhyw nawdd arfaethedig yn 2024.**
2. **Swm yr arian sy’n cael ei dalu gan TrC, neu y mae’n bwriadu ei wneud drwy nawdd.**

**YMATEB**

Ers 2019, mae Trafnidiaeth Cymru wedi noddi Pride Cymru (Caerdydd) yn 2022 a 2023, a Pride Abertawe yn 2022.  Ar ben hynny, roedd KeolisAmey (yn masnachu fel Gwasanaethau Rheilffyrdd Trafnidiaeth Cymru) wedi noddi Pride Cymru (Caerdydd) yn 2019.  Ar hyn o bryd nid ydym wedi cytuno ar gynlluniau ar gyfer nawdd yn 2024.

£31,000 heb gynnwys TAW yw cyfanswm yr arian roedd TrC a KeolisAmey wedi’i dalu am y nawdd yma.

Mae nawdd TrC yn rhan o’n hymgyrch aml-ddull barhaus, Y Rhwydwaith Cymdeithasol Go Iawn, i annog rhagor o bobl i ddefnyddio trafnidiaeth gyhoeddus, teithio’n fwy cynaliadwy a chodi refeniw masnachol.  Mae hefyd yn cefnogi ein hymrwymiad i gydraddoldeb, amrywiaeth a chynhwysiant yn unol â nodau Deddf Llesiant Cenedlaethau’r Dyfodol (Cymru) 2015.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".